ഒരു വര്ഷത്തിനിടെ സംസ്ഥാനത്ത് ഡോക്ടര്മാര്ക്കെതിരെ നടന്നത് 43 അതിക്രമങ്ങള് ജാമ്യമില്ലാ കുറ്റമാണെങ്കിലും പ്രതികള്ക്ക് ഒന്നും സംഭവിക്കുന്നില്ല തിരുവനന്തപുരം: 09.08.2021 2020 ജനുവരി മുതല് സംസ്ഥാനത്ത് പലവിധത്തിലുള്ള ആക്രമണങ്ങള്ക്ക് ഇരയായത് 43 ഡോക്ടര്മാര്. ആശുപത്രി സംരക്ഷണ നിയമം നടപ്പാക്കിയിട്ടും കേസുകളില് അറസ്റ്റ് ചെയ്യപ്പെട്ടവരെല്ലാം ജാമ്യത്തിലാണെന്നാണ് ആക്ഷേപം.ആരോഗ്യ പ്രവര്ത്തകരെ ആക്രമിക്കുന്നത് കേരളത്തില് ജാമ്യമില്ലാ കുറ്റമാണെങ്കിലും ഇത്തരം കേസുകളിലെ പ്രതികള്ക്ക് ഒന്നും സംഭവിക്കുന്നില്ലെന്നും ആരോപണമുണ്ട്. മൂന്നുവര്ഷം തടവും 50000 രൂപ പിഴയുമാണ് ഇത്തരം കേസുകളിലെ ശിക്ഷ.ആശുപത്രി സംരക്ഷണ നിയമപ്രകാരം ജാമ്യമില്ലാ കുറ്റം ചുമത്തിയാലും കുറ്റപത്രം യഥാസമയം നല്കാതെയും വിചാരണ വൈകിപ്പിച്ചും പ്രതികളെ സ്വാഭാവിക ജാമ്യത്തിലെത്തിച്ച് സഹായിക്കുകയാണ് പൊലീസും സര്കാരുമെന്നാണ് പരാതി. 43 കേസുകളില് ഒരാള് പോലും ശിക്ഷ അനുഭവിച്ചിട്ടില്ല. മാവേലിക്കരയില് ഡോക്ടര്ക്ക് മര്ദനമേറ്റ കേസില് പകര്ച വ്യാധി നിരോധന നിയമം ഉള്പെടെ ശക്തമായ വകുപ്പുകള് ചുമത്തിയിട്ടില്ലെന്നും ആരോപണമുണ്ട്. ആശുപത്രി സംരക്ഷണ നിയമം ചുമത്താത്ത പത്ത് കേസുകളാണ് എടുത്തിട്ടുള്ളത്. പൊലീസ് ആക്ടിലെ 80 ആം വകുപ്പ് പ്രകാരം നമ്മുടെ ആശുപത്രികളെല്ലാം പ്രത്യേക സുരക്ഷാ മേഖലയിലാണെന്ന് പറയുന്നു. എന്നാല് മെഡികല് കോളജ് ആശുപത്രി ഒഴികെ അത്യാഹിത വിഭാഗമുള്ള സംസ്ഥാനത്തെ മറ്റ് ആശുപത്രികളിലൊന്നിലും പൊലീസ് സംരക്ഷണവുമില്ല. ഡോക്ടര്മാരെ കൂടാതെ 77 മറ്റ് ആരോഗ്യപ്രവര്ത്തകരും ഇത്തരത്തിലുള്ള ആക്രമണങ്ങള്ക്ക് ഇരയായിട്ടുണ്ടെന്നാണ് കണക്കുകള്.